
ประกาศองค์การบริหารส่วนตำบลสระแก้ว
เรื่อง สอบราคาจ้างเหมารถโดยสารปรับอากาศไม่ประจำทาง (รถบัส) ขนาดไม่น้อยกว่า ๔๔ ที่นั่ง จำนวน  ๒  คัน
--------------------  


     ด้วยองค์การบริหารส่วนตำบลสระแก้ว มีความประสงค์จะสอบราคาจ้างเหมารถโดยสารปรับอากาศ  ไม่ประจำทาง (รถบัส)  ขนาดไม่น้อยกว่า ๔๔ ที่นั่ง  จำนวน ๒ คัน ๆ ละ ๑๔,๐๐๐.๐๐ บาท / วัน   โดยมีกำหนดการเดินทางระหว่างวันที่  ๒๘   มกราคม   ๒๕๕๕   –   ๓   กุมภาพันธ์   ๒๕๕๕   รวมเป็นระยะเวลา  ๗  วัน        ณ จังหวัดเชียงใหม่และน่าน  กำหนดราคากลางเป็นเงิน  ๑๙๖,๐๐๐.๐๐ บาท (-หนึ่งแสนเก้าหมื่นหกพันบาทถ้วน)  นั้น  

     ผู้มีสิทธิเสนอราคาจะต้องมีคุณสมบัติดังนี้


      ๑. เป็นผู้มีอาชีพรับจ้างงานที่สอบราคาจ้างดังกล่าว และสามารถดำเนินการได้ดังนี้


    ๑.๑ ต้องนำหลักฐานการจดทะเบียนรถโดยสารปรับอากาศไม่ประจำทาง (รถบัส) ทุกคันที่เสนอราคาซึ่งจดทะเบียนโดยถูกต้องมาแสดง โดยรถที่ใช้ในการเดินทางต้องเป็นรถที่ทะเบียนตรงกับหลักฐานที่นำมาแสดง  
   

    ๑.๒  เป็นรถโดยสารปรับอากาศ ๒ ชั้น สามารถบรรจุผู้โดยสารไม่น้อยกว่า ๔๔ ที่นั่ง เป็นรถที่อยู่ในสภาพดีและพร้อมใช้งาน  



    ๑.๓  ภายในรถโดยสารดังกล่าว ต้องมีเครื่องเสียง ทีวี และอุปกรณ์ทุกอย่างพร้อมใช้งาน


       ๑.๔ ในกรณีที่เกิดอุบัติเหตุฉุกเฉิน  สามารถเดินทางต่อได้ เพื่อให้การเดินทางเป็นไปตามกำหนดการ บริษัทจะต้องดำเนินการเปลี่ยนรถโดยสารคันใหม่ ที่มีคุณสมบัติเหมือนกันทันที


   ๑.๕   มีประกันอุบัติเหตุสำหรับผู้โดยสารทุกคน


   ๑.๖   พนักงานขับรถจะต้องมีใบอนุญาตขับรถประเภทดังกล่าว


   ๑.๗   บริษัทผู้เสนอราคาจะต้องมีใบอนุญาตประกอบการขนส่ง

     ๒.  ไม่เป็นผู้ที่ถูกระบุไว้ในบัญชีผู้ทิ้งงานของทางราชการหรือของหน่วยงานการบริหารราชการส่วนท้องถิ่น  และได้แจ้งเวียนชื่อแล้ว

     ๓.  ไม่เป็นผู้ได้รับเอกสิทธิ์ หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งสละสิทธิ์ความคุ้มกันเช่นว่านั้น

       ๔. ไม่เป็นผู้ได้รับผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลสระแก้ว  ณ วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

     กำหนดยื่นซองสอบราคา  ในวันที่  ๔  เดือน  มกราคม  พ.ศ. ๒๕๕๕  ถึงวันที่  ๑๖  เดือน  มกราคม  พ.ศ. ๒๕๕๕  ณ  องค์การบริหารส่วนตำบลสระแก้ว  ระหว่างเวลา ๐๘.๓๐ น. – ๑๖.๓๐ น. 


     กำหนดยื่นซองสอบราคา  ในวันที่ ๑๗  เดือน มกราคม  พ.ศ. ๒๕๕๕  ณ ศูนย์ข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอท่าศาลา  ระหว่างเวลา  ๐๘.๓๐ – ๑๖.๓๐ น.

     กำหนดเปิดซองสอบราคา  ในวันที่  ๑๘  เดือน มกราคม  พ.ศ. ๒๕๕๕  ณ ศูนย์ข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอท่าศาลา  ตั้งแต่เวลา  ๑๐.๐๐ น.   เป็นต้นไป  











/ผู้สนใจติดต่อ......






-๒-


     ผู้สนใจติดต่อขอซื้อเอกสารสอบราคาในราคาชุดละ  ๕๐๐.-  บาท  ได้ที่ทำการองค์การบริหารส่วนตำบลสระแก้ว  ระหว่างวันที่  ๔  เดือน  มกราคม  พ.ศ. ๒๕๕๕  ถึงวันที่  ๑๗  เดือน มกราคม  พ.ศ. ๒๕๕๕  (ในวันและเวลาราชการ)  ดูรายละเอียดเพิ่มเติมได้ที่  www.srakaew.go.th หรือเว็บไซต์ของกรมบัญชีกลาง  www.gprocurement.go.th  หรือสอบถามทางโทรศัพท์หมายเลข  ๐-๗๕๓๗-๕๑๖๒  

       ประกาศ  ณ  วันที่  ๔  เดือน  มกราคม  พ.ศ. ๒๕๕๕

        (ลงชื่อ)

       (นายวิโรจน์    พิมเสน)   

 นายกองค์การบริหารส่วนตำบลสระแก้ว

